Franciscus Lloyd Wright
Franciscus Lloyd Wright (natus Frank Lincoln Wright die 8 Iunii 1867; mortuus 9 Aprilis 1959), fuit architectus et designator partium interiorum et scriptor et educator Americanus, qui plus quam mille consilia designavit, et plus quam quingenti opera confecit. Wright architecturam organicam (exempli gratia, Fallingwater) promovit, Campestrem Architecturae Scholam (exempli gratia, Domus Robie et Domus Westcott) duxit, et notionem domus Usonianae (exempli gratia, Domus Rosenbaum) evolvit. Inter sua opera sunt exempla multorum aedificiorum generum, inter quae sunt officinae, templa, scholae, deversoria, musea. Wright multas ex partes interiores suorum aedificiorum designavit, sicut supellectem et vitrum tinctum. Viginti libros et multos commentarios scripsit, et acroases populo acceptas in Civitatibus Foederatis et Europa habuit. Anno 1991 ab Instituto Architectorum Americano "maximus architectus Americanus omnium temporum" appellabatur.